รวบ ร.อ.-ร.ต.ท. เก๊ ตระเวน-ล่าเหยื่อ
ลวงพยาบาล-นร. สาวหลงกลนับสิบ,ตำรวจอุดรธานีรวบ ทหารปลอม-ตำรวจเก๊ แต่งเครื่องแบบตุ๋นสาว รายแรกหนุ่มปลอมเป็นทหารติดยศร้อยเอก ตระเวนจีบพยาบาลสาวหลอกยืมเงินแสน แล้วไปหาเหยื่อรายใหม่ เผยมีสาวหลงกลนับสิบราย ล่าสุดแอบเช่าหอพัก อยู่กับนักเรียนหญิง ม.6 เตรียมหลบหนีแต่ไม่รอด ส่วนรายที่สอง หนุ่มสวมรอยเป็นตำรวจยศร้อยตำรวจโท ลวงพยาบาลสาว 4 ปี วางแผนเตรียมแต่งงาน ถูกจับโทร.ตามแฟนให้มาหาที่โรงพัก สาวรีบมานึกว่ามี เซอร์ไพรส์ขอแต่งงาน รู้ความจริงน้ำตาร่วง,ตำรวจรวบทหารปลอม-ตำรวจเก๊ สวมเครื่องแบบหลอกลวงสาว เปิดเผยเมื่อวันที่ 8 ก.ย. ที่หน้า สภ.เมืองอุดรธานี พล.ต.ต.ชัยญัติ สายถิ่น ผบก.ภ.จ.อุดรธานี พร้อมด้วย พ.อ.ประกาศิต อรดี รอง ผบ. มทบ.24 พ.อ.สัญชัย รุ่งศรีทอง ผบ.ร.13 และ พ.ต.อ.ภูมิวิทย์ เวชกามา ผกก.สภ.เมืองอุดรธานี ร่วมกันแถลงข่าวจับกุมนายสันทัศน์ อุผำ อายุ 36 ปี อยู่บ้านเลขที่ 198 หมู่ 15 ต.เชียงหวาง อ.เพ็ญ จ.อุดรธานี ผู้ต้องหาแต่งเครื่องแบบทหารที่ทหารยังคงใช้ในราชการอยู่ โดยไม่มีสิทธิ์จะแต่งได้โดยชอบด้วยกฎหมาย พรากผู้เยาว์อายุไม่เกิน 18 ปี ฉ้อโกงทรัพย์โดยแสดงตนเป็นบุคคลอื่น พร้อมของกลางเครื่องแบบทหารติดยศร้อยเอก 1 ชุด และนายทัตเทพ ครองยุติ อายุ 25 ปี อยู่บ้านเลขที่ 38/10 ถนนศรีสุข ต.หมากแข้ง อ.เมืองอุดรธานี ผู้ต้องหาแต่งเครื่องแบบตำรวจโดยไม่มีสิทธิ์ พร้อมของกลางชุดเครื่องแบบตำรวจติดยศร้อยตำรวจโท 1 ชุด,พล.ต.ต.ชัยญัติ เปิดเผยว่า เมื่อวันที่ 1 ก.ย.ที่ผ่านมา ตำรวจ สภ.เมืองอุดรธานี รับแจ้งขอความช่วยเหลือจาก น.ส.เอ (นามสมมติ) อายุ 35 ปี พยาบาลของโรงพยาบาลแห่งหนึ่งใน จ.หนองคาย ให้ตรวจสอบชายที่อ้างชื่อว่า ร.อ.ธนาวัฒน์ ศิลศิริ ตำแหน่งผู้บังคับกองร้อย สังกัดค่ายสีหราชเดโชชัย กรมทหารราบที่ 8 ต.ศิลา อ.เมืองขอนแก่น ว่ามีตัวตนจริงหรือไม่ เพราะชายคนดังกล่าวมาตีสนิทจนคบหาเป็นแฟนได้ประมาณ 1 ปี จากนั้นได้ขอยืมเงิน 1 แสนบาท บอกว่าจะเอาไปโอนที่ดิน แต่ทำตัว ลึกลับ จากการตรวจสอบพบว่าไม่มีนายทหารชื่อ ร.อ.ธนาวัฒน์อยู่ในสังกัดดังกล่าว ตำรวจสืบสวนกระทั่งพบว่าชายที่อ้างชื่อ ร.อ.ธนาวัฒน์ มีชื่อจริงว่านายสันทัศน์พักอยู่ในหอพักสิริธารา เขตเทศบาลนครอุดรธานี กับเด็กนักเรียนหญิงวัย 17 ปี เป็นนักเรียนชั้น ม.6 ของโรงเรียนแห่งหนึ่ง เมื่อวันที่ 7 ก.ย.ที่ผ่านมา นายสันทัศน์กำลังเดินทางไป บขส.แห่งที่ 2 ต.บ้านเลื่อม อ.เมืองอุดรธานี เพื่อซื้อตั๋วรถทัวร์โดยสารเพื่อหลบหนีไป จ.เชียงใหม่ ตำรวจจึงเข้าจับกุมพร้อมของกลาง,จากการสอบสวนนายสันทัศน์รับสารภาพว่า เรียนจบชั้น ปวส.วิทยาลัยแห่งหนึ่ง อยากเป็นทหารเคยไปสอบนายสิบทหารบกแต่ไม่ได้ กระทั่งปี 2551 ได้ตัดเครื่องแบบทหารติดยศร้อยตรีมาใส่ เพื่อหลอก ลวงหญิงสาวว่าสามารถฝากเป็นพยาบาลทหารได้ แต่ต้องจ่ายเงินคนละ 5 หมื่นบาท มีผู้หลงเชื่อหลายราย กระทั่งปี 2552 ถูกตำรวจ สภ.นาคู จ.กาฬสินธุ์ จับกุมแต่นำเงินคืนจึงไม่ติดคุก และเลิกแต่งชุดทหารมาเปิดร้านคาราโอเกะที่ อ.เพ็ญ จ.อุดรธานี แต่กิจการซบเซา หันมาแต่งชุดทหารติดยศร้อยเอกไปหลอกหญิงสาวอีก โดยเน้นเหยื่อเป็นพยาบาลสาวในพื้นที่ จ.เชียงใหม่ เชียงราย หนองคาย และบึงกาฬ โดยแต่งเครื่องแบบไปตีสนิทจนเหยื่อหลงเชื่อ และหลอกเอาเงินโดยอ้างจะไปโอนที่ดิน จากนั้นนำเงินไปหาเหยื่อรายใหม่วนเวียนไปเรื่อยๆนับสิบราย รายล่าสุดมาหลอกตีสนิทกับนักเรียนหญิงชั้น ม.6 รู้ว่าตำรวจสะกดรอยตาม พยายามหลบหนีไปหาพยาบาลที่ จ.เชียงใหม่ กระทั่งถูกจับกุม,พล.ต.ต.ชัยญัติกล่าวต่อว่า ส่วนรายที่สอง เมื่อเวลา 00.30 น. วันที่ 8 ก.ย. ตำรวจ สภ.เมืองอุดรธานี รับแจ้งจากพลเมืองดีว่ามีชายแต่งกายเป็นตำรวจหลอกลวงพยาบาลสาว และกำลังขับรถไปบริเวณหน้าโรงพยาบาลศูนย์อุดรธานี ตำรวจไปตรวจสอบพบชายต้องสงสัยขับรถเก๋งยี่ห้อฮอนด้า ซิตี้ ทะเบียน กพ 4469 อุดรธานี แสดงตัวขอตรวจค้นทราบชื่อคือ นายทัตเทพ ครองยุติ อายุ 25 ปี พบของกลางชุดเครื่องแบบตำรวจยศร้อยตำรวจโท จึงควบคุมตัวไปสอบสวน,สอบสวนนายทัตเทพรับสารภาพว่า อยากเป็นตำรวจเคยไปสอบนายสิบตำรวจ 2 ครั้ง แต่สอบไม่ติด นำเครื่องแบบของลุงเป็นอดีตตำรวจยศ พ.ต.อ.นอกราชการ มาใส่ติดยศร้อยตำรวจโทและถ่ายรูปลงเฟซบุ๊ก ต่อมาชอบพยาบาลสาวที่โรงพยาบาลศูนย์อุดรธานี เข้าไปตีสนิทอ้างว่าเป็นตำรวจกองปราบปรามยาเสพติดภูธรภาค 4 และเป็นนักเรียนนายร้อยตำรวจรุ่นที่ 66 จนพยาบาลสาวหลงเชื่อคบหาดูใจกันมานาน 4 ปี โดยแฟนสาวไม่เคยระแคะระคาย กระทั่งตกลงจะแต่งงานในเดือน พ.ย.นี้ มีการเตรียมจะถ่ายภาพพรีเวดดิ้ง จึงนำเครื่องแบบตำรวจใส่รถมาด้วยกระทั่งถูกจับกุม,ผู้สื่อข่าวรายงานว่า ขณะที่ตำรวจกำลังสอบสวนนายทัตเทพ แฟนสาวได้โทร.มาหา นายทัตเทพบอกว่าให้มาหาที่ สภ.เมืองอุดรธานี แฟนสาวพาเพื่อนมาด้วยเพราะคิดว่าเป็นการทำเซอร์ไพรส์ขอแต่งงานเหมือนในทีวี แต่เมื่อมาถึงพบว่านายทัตเทพถูกจับเพราะเป็นตำรวจเก๊ แฟนสาวถึงกับหน้าซีดและร้องไห้ด้วยความเสียใจ
ตำรวจอุดรธานีรวบ ทหารปลอม-ตำรวจเก๊ แต่งเครื่องแบบตุ๋นสาว รายแรกหนุ่มปลอมเป็นทหารติดยศร้อยเอก ตระเวนจีบพยาบาลสาวหลอกยืมเงินแสน แล้วไปหาเหยื่อรายใหม่ เผยมีสาวหลงกลนับสิบราย ล่าสุดแอบเช่าหอพัก
ข่าวหน้า1,อุดรธานี,ทหารปลอม,ตำรวจเก๊,สันทัศน์ อุผำ,ทัตเทพ ครองยุติ,เครื่องแบบตำรวจ,ปลอมเป็นทหาร,ปลอมเป็นตำรวจ,ลวงพยาบาลสาว,เตรียมแต่งงาน,ข่าว,ไทยรัฐออนไลน์